Úradný vestník L 194 , 18/07/2001 S. 0036 - 0037



Smernica 2001/41/ES Európskeho parlamentu a Rady z 19. júna 2001 ktorou sa mení a dopĺňa po dvadsiaty prvýkrát smernica Rady 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov a ich používaním, v súvislosti s látkami klasifikovanými ako karcinogény, mutagény alebo látky poškodzujúce reprodukciu EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 95, so zreteľom na návrh Komisie [1], so zreteľom na stanovisko Hospodárskeho a sociálneho výboru [2], konajúc v súlade s postupom, ktorý uvádza článok 251 zmluvy [3], keďže: (1) Článok 14 zmluvy upravuje zriadenie oblasti bez vnútorných hraníc, v ktorej je zabezpečený voľný pohyb tovaru, osôb, služieb a kapitálu. (2) Európsky parlament a Rada prijali 29. marca 1996 rozhodnutie 646/96/ES o akčnom pláne boja proti rakovine v rámci činnosti v oblasti verejného zdravia (od 1996 do 2000) [4]. (3) S cieľom skvalitniť ochranu zdravia a bezpečnosť spotrebiteľa, látky klasifikované ako karcinogénne, mutagénne alebo škodlivé pre reprodukciu a prípravky, ktoré ich obsahujú, by sa nemali uvádzať na trh na použitie širokou verejnosťou. (4) Smernica 94/60/ES Európskeho parlamentu a Rady z 20. decembra 1994, ktorou sa mení a dopĺňa po štrnásty raz smernica 76/769/EHS [5] zavádza vo forme dodatku v súvislosti s bodmi 29, 30 a 31 prílohy I k smernici 76/769/EHS [6] zoznam látok klasifikovaných ako karcinogénne, mutagénne alebo škodlivé pre reprodukciu v kategóriách 1 alebo 2. Také látky by sa nemali uvádzať na trh pre používanie širokou verejnosťou. (5) Smernica 94/60/ES uvádza, že Komisia predloží Európskemu parlamentu a Rade návrh rozšíriť tento zoznam najneskôr do šiestich mesiacov po uverejnení prispôsobenia technickému pokroku prílohy I k smernici Rady 67/548/EHS z 27. júna 1967, ktorá sa vzťahuje na klasifikáciu, balenie a označovanie nebezpečných látok [7], ktorá obsahuje látky klasifikované ako karcinogénne, mutagénne alebo škodlivé pre reprodukciu v kategóriách 1 alebo 2. (6) Smernica Komisie 97/69/ES z 5. decembra 1997, ktorá prispôsobuje po dvadsiaty tretí raz smernicu 67/584/EHS, a konkrétne jej prílohu I technickému pokroku, obsahuje jednu látku novoklasifikovanú ako karcinogénnu v kategórii 2 a smernica Komisie 98/73/ES [8] z 18. septembra 1998, ktorá po dvadsiaty štvrtý raz prispôsobuje smernicu 67/584/EHS [9], a konkrétne jej prílohu I technickému pokroku, obsahuje jednu novoklasifikovanú látku ako karcinogénnu v kategórii 2 a jednu látku klasifikovanú ako škodlivú pre reprodukciu v kategórii 2. Tieto látky by sa mali pridať k dodatku v súvislosti s bodmi 29 a 31 prílohy I k smernici 76/769/EHS. (7) Riziká a výhody novoklasifikovaných látok smernicami 97/69/ES a 98/73/ES ako karcinogénne v kategórii 2 alebo škodlivé pre reprodukciu v kategórii 2 sa vzali do úvahy. (8) Táto smernica, ktorá predpisuje minimálne požiadavky ochrany pracovníkov, uvádzané v smernici Rady 89/391/EHS z 12. júna 1989 o zavádzaní opatrení podporujúcich zlepšenie bezpečnosti a zdravia pracovníkov pri práci [10] a na individuálne smernice, ktoré sa na nej zakladajú, konkrétne smernica Rady 90/394/EHS z 28. júna 1990 o ochrane pracovníkov pred rizikami z vystavenia účinkom karcinogénov pri práci (Šiesta individuálna smernica v zmysle článku 16 ods. 1 smernice 89/391/EHS) [11], platí bez vplyvu na právne predpisy Spoločenstva, PRIJALI TÚTO SMERNICU: Článok 1 Dodatok k prílohe 1 k smernici 76/769/EHS sa zmení a doplní takto: 1. V úvode sa pridáva poznámka R: "Poznámka R: Klasifikácia ako karcinogén sa nemusí uplatniť na vlákna s dĺžkou váženou geometrickým priemerným diametrom mínus dve štandardné chyby, väčšou než 6 mikrónov." 2. Látky, ktoré sa nachádzajú v zozname v prílohe k tejto smernici, sa pridajú k tým látkam, ktoré obsahuje dodatok v súvislosti s bodmi 29 a 31. Článok 2 1. Členské štáty musia prijať a uverejniť zákony, iné právne predpisy a správne opatrenia potrebné na dosiahnutie súladu s touto smernicou najneskôr do 18. júla 2002. Bezodkladne o tom informujú Komisiu. Tieto ustanovenia sa budú uplatňovať od 18. januára 2003. 2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica nadobúda účinnosť dňom jej uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Luxemburgu 19. júna 2001 Za Európsky parlament predsedníčka N. Fontaine Za Radu predseda M. Winberg [1] Ú. v. ES C 116 E, 26.4.2000, s. 54. [2] Ú. v. ES C 140, 18.5.2000, s. 1. [3] Stanovisko Európskeho parlamentu zo 14. novembra 2000 (zatiaľ neuverejnené v úradnom vestníku), Spoločná pozícia Rady z 12. marca 2001 (Ú. v. ES C 142, 15.5.2001, s. 1) a rozhodnutie Európskeho parlamentu zo 16. mája 2001. [4] Ú. v. ES L 95, 16.4.1996, s. 9. [5] Ú. v. ES L 365, 31.12.1994, s. 1. [6] Ú. v. ES L 262, 27.9.1976, s. 201. Smernica naposledy zmenená a doplnená smernicou Komisie1999/77/ES (Ú. v. ES L 207, 6.8.1999, s. 18). [7] Ú. v. ES 196, 16.8.1967, s. 1. Smernica naposledy zmenená a doplnená smernicou Komisie 2000/33/ES (Ú. v. ES L 136, 8.6.2000, s. 90). [8] Ú. v. ES L 343, 13.12.1997, s. 19. [9] Ú. v. ES L 305, 16.11.1998, s. 1. [10] Ú. v. ES L 183, 29.6.1989, s. 1. [11] Ú. v. ES L 196, 26.7.1990, s. 1. Smernica naposledy zmenená a doplnená smernicou Rady 1999/38/ES (Ú. v. ES L 138, 1.6.1999, s. 66). -------------------------------------------------- PRÍLOHA BOD 29 -- KARCINOGÉNY: KATEGÓRIA 2 Látky | Indexové číslo | číslo ES | číslo CAS | Poznámky | 4-chlóranilín | 612-137-00-9 | 203-401-0 | 106-47-8 | | Refrakčné keramické vlákna; SP vlákna s výnimkou tých, ktoré sú uvedené na inom mieste prílohy 1 k smernici 67/548/EHS; [umelé sklené (živicové) vlákna s náhodnou orientáciou s alkalický oxid alebo alkalický zemný oxid (Na2O + K2O + CaO + MgO + BaO) obsah nižší alebo rovnajúci sa 18 % podľa váhy] | 650-017-00-8 | | | R | Bod 31 -- Škodlivé pre reprodukciu: kategória 2 Látky | indexové číslo | číslo ES | číslo CAS | Poznámky | 6-(2-chlóroetyl)-6(2-metoxyetoxy)-2,5,7,10-tetraoxa-6-silaundekan; etacelasil | 014-014-00-X | 253-704-7 | 37894-46-5 | | --------------------------------------------------